Новогодишњи хуманитарни Квизимус

И овог пута је наша прогесорка музичке културе Милена Благојевић Лазић осмислила како да неком хуманитарном акцијом улепшамо живот другима, али и сами осетимо задовољство због хуманог чина.

У квизу су се у музичким играма надметали гласом и знањем ученици прве и треће године протин ученика друге и четврте године. Иако су све игре биле веома инспиративне, посебно су ми се допале игре: чик погоди, у којој је била изведена љубавна песма „Све још мирише на њу“, музичка осмосмерка и старо-ново, игра у којој су ученици показивали своје умеће док су се такмичари припремали за следећу игру, музички гости су употпунили програм својим композицијама. Међу њима су били, осим ученика Гимназије и ученици школе „ТТПШ Деспот Ђурађ“.

А као што се каже конац дело краси, овај хуманитарни концерт завршен ке нашом омиљеном песмом „Нећу више“ коју је извела нашапрофесорка музичке културе Милена Благојевић Лазић. Песма коју је отпевала говори о крају једне љубави, али је и пуна наде јер се назире нови почетак. То је песма коју сви волимо зато што је у њој описано осећање које смо сви ми некада доживели. Крај ове песме наградио је громогласан аплауз. Тада сам осетила трачак туге што је Квизимус завршен и нестрпљиво ћу чекати нови.

Бојана Милојевић I6